NOMEAMENTO PERSOAL EVENTUAL
ADMINISTRACIÓN LOCAL — Municipal — Pontevedra (Persoal, oposicións, 25/06/2015)

Mediante Decreto da alcaldía de data 13 de xuño 2015, acordouse o seguinte: “(.) PRIMEIRO.—Nomear a don Nor Zaouia Narbon, DNI XXXXXXXXX, licenciado en ciencias da información, para ocupar como persoal eventual o posto de técnico en relacións públicas e protocolo (CDG 0102), baixo a dependencia directa do alcalde e correspondéndolle o desempeño das funcións propias do cargo en xornada laboral equivalente á establecida con carácter xeral para os funcionarios municipais e acompañar ó alcalde ou á Corporación cando se requiran os seus servizos, incluso en xornada de tarde. As funcións de técnico en relacións públicas e protocolo serán a elaboración de dosiers de prensa, relacións cos medios de comunicación social, imaxe corporativa, protocolo municipal e relacións públicas, e cunha retribución anual asimilada ás retribucións anuais básicas e complementarias asimiladas ás dun posto de técnico xefe de servizo, grupo A1 e nivel de complemento de destino 26, e será dado de alta no réxime xeral da Seguridade Social. SEGUNDO.—Nomear a dona Maria Mayra Alduan Ricart, con DNI XXXXXXXXX, e licenciada en xornalismo, para ocupar como persoal eventual o posto de técnico/a de relacións cos medios (CDG 0003), adscrito á Presidencia e correspondéndolle o desenvolvemento das funcións propias do cargo en xornada laboral equivalente á establecida con carácter xeral para os funcionarios municipais e acompañar ao alcalde ou a outros membros da Corporación cando se requiran os seus servizos, incluso en xornada de tarde. As funcións do técnico de relacións cos medios serán as tarefas de redacción informativa, relacións con xornalistas, organización de comparecencias, servizo de documentación informativa, gabinete de prensa e demais tarefas de colaboración co técnico de relacións públicas e protocolo e cunha retribución anual asimilada ás retribucións anuais básicas e complementarias dun técnico, grupo A1- con nivel de complemento de destino 25, e será dado de alta no réxime xeral da Seguridade Social. TERCEIRO.—Nomear a dona Juana Angeles Kubik Galavi, con DNI XXXXXXXXX, que posúe a titulación de licenciada en Ciencias Políticas e da Administración e cun Máster en Administración Local, para ocupar como persoal eventual o posto de xefe do negociado de grupo municipal (Grupo Municipal do BNG), co CDG 0002, adscrito á Presidencia e correspondéndolle o desenvolvemento das funcións propias do cargo en xornada laboral equivalente á establecida con carácter xeral para os funcionarios municipais, acompañando ao alcalde ou a outros membros da Corporación cando se requiran os seus servizos, incluso en xornada de tarde. As funcións do negociado de grupo municipal serán as de xestionar o traballo administrativo en materia de comunicación e prensa, cooperación e organización de tarefas nese eido, desenvolvemento de funcións propias de secretaría particular dos grupo municipais do Concello (grupo municipal do BNG) e o importe das retribucións íntegras a percibir pola nomeada serán as consignadas na relación de postos de traballo do Concello, que se corresponden cunha retribución anual asimilada ás retribucións anuais básicas e complementarias dun administrativo de xefe de negociado (grupo C1-nivel 20), sendo dada de alta no réxime xeral da Seguridade Social. CUARTO.—As persoas nomeadas como persoal eventual coa presente resolución poderán ser cesadas libremente polo alcalde e, en todo caso, cesarán automaticamente cando expire o mandato ou si se produce o cese da autoridade que os nomeou. Estes nomeamentos terán efectos dende o día 14 de xuño de 2015, data na que serán dados de alta no réxime xeral da Seguridade Social e se incorporarán ao seu posto de traballo para iniciar a prestación dos servizos e funcións arriba sinalados. QUINTO.—Os nomeamentos efectuados publicaranse no Boletín Oficial da Provincia, coa especificación das súas retribucións e da súa xornada laboral. O que se fai público en cumprimento do disposto no artigo 104.3 da Lei 7/1985, do 2 de abril, reguladora das bases do réxime local. (.)” Contra o precedente decreto que pon fin á vía administrativa, poderá interpoñerse polos interesados ben o recurso potestativo de reposición ante o mesmo órgano que a ditou e no prazo dun mes a contar dende o día seguinte ao da súa notificación, ao amparo do establecido no artigo 161.1 da Lei 30/1992, do réxime xurídico das administracións públicas e do procedemento administrativo común, segundo a redacción dada pola Lei 4/1999 pola que se modifica a primeira, ou ben o recurso contencioso-administrativo no prazo de dous meses contados a partir do día seguinte ao da súa notificación ante o Xulgado do Contencioso Administrativo de Pontevedra. Non obstante, tamén poderase interpoñer calquera outro recurso que os interesados estimen procedentes conforme a Dereito. Pontevedra, 16 de xuño de 2015.—O Alcalde, Miguel Anxo Fernández Lores.—O Secretario da Admón. Municipal, José Carlos Castiñeira Piñeiro.